MFCคว้ากองผสม3ปี ‘MBT’ยอดเยี่ยม5ปี
&nbsp;
19 ส.ค. 2554

โพสต์ทูเดย์ — MFC คว้ารางวัลประเภทกลุ่มกองทุนผสมยอดเยี่ยมรอบ 3 ปี กองทุน MBT คว้ารางวัลกองทุนผสมมีผลงานเจ๋ง 5 ปี
นายพิชิต อัคราทิตย์ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า เอ็มเอฟซีได้รับรางวัลประเภทกลุ่มกองทุนผสมยอดเยี่ยมภายในระยะเวลา 3 ปี จาก The Post–Lipper Thailand Fund Awards 2010 อีกทั้งกองทุนเปิดเอ็มเอฟซีบีทีอินคัมโกรทฟันด์ (MFCBT Income Growth Fund หรือ MBT) คว้างรางวัลกองทุนผสมที่มีผลการดำเนินงานดีที่สุดในระยะเวลา 5 ปี (Best Flexible Fund Over Five Years) 
กองทุน MBT มีผลการดำเนินงานย้อนหลังที่ชนะเกณฑ์มาตรฐานของกองทุนทุกช่วงเวลา โดย ณ วันที่ 27 พ.ค. 2553 กองทุนมีผลการดำเนินงานย้อนหลัง 3 เดือน อยู่ที่ 3.51% ชนะเกณฑ์มาตรฐานกองทุนซึ่งอยู่ที่ 1.95% ผลการดำเนินงานย้อนหลัง 6 เดือน อยู่ที่ 8.74% ชนะเกณฑ์มาตรฐานกองทุนซึ่งอยู่ที่ 5.67% ผลการดำเนินงานย้อนหลัง 1 ปี อยู่ที่ 36.67% ชนะเกณฑ์มาตรฐานกองทุนซึ่งอยู่ที่ 17.53% ผลการดำเนินงานย้อนหลัง 3 ปีอยู่ที่ 20.08% ชนะเกณฑ์มาตรฐานกองทุนซึ่งอยู่ที่ 4.41% และตั้งแต่จัดตั้งกองทุนอยู่ที่ 99.14% ชนะเกณฑ์มาตรฐานกองทุนซึ่งอยู่ที่ 25.61% 
กองทุน MBT เป็นกองทุนรวมผสมแบบยืดหยุ่น ลงทุนได้ทั้งในตราสารทุนและตราสารหนี้ เน้นลงทุนในหุ้นคุณค่าซึ่งมีราคาต่ำกว่ามูลค่าของผลประกอบการและสินทรัพย์ของบริษัทซึ่งหุ้นกลุ่มนี้มักให้ผลตอบแทนที่ดี มั่นคง เพราะมีปัจจัยรองรับที่แข็งแกร่งแม้ในสภาวการณ์ของตลาดหลักทรัพย์ไม่ดี และเป็นหุ้นที่ให้ผลตอบแทนดีในระยะยาวเมื่อเทียบกับตลาดโดยรวม เหมาะสำหรับนักลงทุนที่ต้องการได้รับผลตอบแทนจากการเติบโตของมูลค่าหน่วยลงทุนและเงินปันผลอย่างน้อยปีละครั้ง ในอัตราไม่น้อยกว่า 50% ของกำไรสุทธิและหรือกำไรสะสมของกองทุนทั้งนี้ รางวัล The Post – Lipper Thailand Fund Awards มีการจัดอันดับกองทุนที่มีการบริหารจัดการที่ดีที่สุดตามรอบระยะเวลา 3 ปี 5 ปี และ 10 ปี ตามลำดับ โดยแบ่งตามประเภทของการลงทุน คือ กองทุนตราสารหนี้ กองทุนตราสารทุน และกองทุนแบบผสม โดยพิจารณาจากผลการดำเนินงานของกองทุนที่ปรับด้วยค่าความเสี่ยงต่างๆ ผลการดำเนินงานที่สม่ำเสมอของกองทุน และการดำรงของเงินต้นของการลงทุนที่ไม่สูญหาย 
โดยที่ผ่านมากองทุนจ่ายเงินปันผลไปแล้ว 5 ครั้ง รวมเป็นเงินกว่า 160 ล้านบาท